b'\n_START_ARTICLE_\nBorn This Way Ball\n_START_SECTION_\nTausta ja kehitys\n_START_PARAGRAPH_\nJudasin julkaisun aikaan Lady Gaga vahvisti haastattelussa, ett\xc3\xa4 h\xc3\xa4n aloittaa kiertueensa vuonna 2012. Kiertue tulisi k\xc3\xa4ym\xc3\xa4\xc3\xa4n ensimm\xc3\xa4ist\xc3\xa4 kertaa Latinalaisen Amerikan maissa, kuten Brasiliassa ja Meksikossa. Born This Wayn p\xc3\xa4\xc3\xa4tuottaja Fernando Garibay totesi, ett\xc3\xa4 jokaisella kappaleella on oma Born This Wayn teemaan sopiva tarinansa. Garibayn mukaan edelliseen kiertueeseen, The Monster Ball Touriin verrattuna Born This Way Ball olisi liioitellumpi._NEWLINE_Kiertueen mainosjuliste julkaistiin 7. helmikuuta 2012. Julisteessa Gagan kasvot leijuvat tummien pilvien yll\xc3\xa4, katsoen alas taivaalta. Juliste on neonvihre\xc3\xa4\xc3\xa4 ja neonpinkki\xc3\xa4 lukuun ottamatta mustavalkoinen. Gaga seisoo itse tanssijoidensa kanssa keskiaikaisen linnan edess\xc3\xa4 Keytar-asuun pukeutuneena._NEWLINE_Helmikuussa 2012 Gaga paljasti, ett\xc3\xa4 h\xc3\xa4n julkaisee Born This Way Ballin lavan luonnoksia Twitteriss\xc3\xa4. Gaga julkisti piirroksen lavasta, jonka on suunnitellut laulaja itse tiimins\xc3\xa4 Haus Of Gagan kanssa. Gaga twiittasi: "I\'m so excited. The Haus has been working so hard, we can\'t wait for you to see it!! Love you Little Monsters, have the time of your life". Kiertueen ensimm\xc3\xa4iset ja toiset osuudet julkistettiin 8. helmikuuta 2012. Selvisi, ett\xc3\xa4 konsertteja olisi maissa, kuten Etel\xc3\xa4-Korea, Hongkong ja Singapore. Euroopan osuus julkaistiin maaliskuussa 2012, ja se koostui kahdestakymmenest\xc3\xa4yhdest\xc3\xa4 konsertista. Euroopan osuus alkoi Bulgariasta ja loppui Espanjaan. Latinalaisen Amerikan p\xc3\xa4iv\xc3\xa4m\xc3\xa4\xc3\xa4r\xc3\xa4t ilmoitettiin 6. elokuuta 2012 Twitteriss\xc3\xa4. _NEWLINE_Gagan kiertuetta on luonnehdittu \xe2\x80\x9delektroniseksi popmetallioopperaksi\xe2\x80\x9d._NEWLINE_Born This Way Ball -kiertueen lava valmistui muutaman kuukauden aikana, ja inspiraationa k\xc3\xa4ytettiin keskiaikaista goottilaista linnaa, jossa on torneja ja monimutkaisia kaiverruksia, sek\xc3\xa4 suuri catwalk, jotta Gaga voisi kommunikoida yleis\xc3\xb6ns\xc3\xa4 kanssa paremmin. Aluetta catwalkin sis\xc3\xa4ll\xc3\xa4 kutsutaan nimell\xc3\xa4 \xe2\x80\x9dMonster Pit\xe2\x80\x9d. Monster Pitiin p\xc3\xa4\xc3\xa4si vain permantolipun omistajat, \xe2\x80\x9dBall\xe2\x80\x9d-asuihin pukeutuneet ja ensimm\xc3\xa4isen\xc3\xa4 paikalle saapuneet._NEWLINE_Gaga joutui perumaan monia keikkojaan kiertueelta tulleen lonkkavaivan takia. Kaikki peruuntuneet p\xc3\xa4iv\xc3\xa4t olisivat olleet Amerikassa.'